stanford-oval/wikipedia huggingface dataset:
TorqueFlite
Takavetoisten mallien vaihteistot > A727

A727 korvasi A488:n vuonna 1962, myöhemmin vaihteistosta tuli nimeltään 36RH ja 37RH). Yksiosaisen alumiinikuorensa ansiosta se oli 27 kg valurautaista edeltäjäänsä kevyempi. A727:n varustukseen kuului parkkilukkokäpälä, lukuun ottamatta vuoden 1962 Chrysler-sovelluksia, joissa vaihteiston hännässä on rumpujarru. Momentinmuuntimen halkaisija on 10,75" (27,3 cm) tai 11,75" (29,8 cm). Vaihteisto on edullisen hintansa lisäksi erittäin varmatoiminen ja vahva ja se on vakiosovellusten lisäksi suosittu vaihteisto mm. kiihdytysautoissa, off-roadingissa ja esimerkiksi show- ja stunt-näytöksiä ajavissa monster truckeissa.
Välityssuhteet:
| 1 | 2 | 3 | R |
| --- | --- | --- | --- |
| 2.45 | 1.45 | 1.00 | 2.22 |
A727 on asennettu seuraavien moottorien yhteyteen:
1962-1978 361, 383, 400 B-V8
1962-1978 413, 426 Wedge, 440 RB-V8
1964-1965 426 Hemi Super Stock
1966-1971 426 "Street" Hemi
1968-1971 426 Hemi Super Stock
1962-1966 318 A-V8 ("Ryppyreuna")
1964-1969 273 LA-V8
1968-1973 340 LA-V8
1971-1978 360 LA-V8
1960-1991 H.D. 225 Slant Six.
 Rivikuutosen sekä 273/318 V8:n perään asennettaessa edellytti sovitekappaleen käyttöä. Sovelluksena poliisi- ja taksi-versiot sekä kevyet pick-upit, "A"-vanit ja "B"-vanit, työkoneet ym.
1980-1991 AMC 304, 360 V8 "Torque-Command 8"
Takavetoisten mallien vaihteistot > A904

A904, josta myöhemmin tuli 30RH, esiteltiin vuonna 1960. Se oli tarkoitettu asennettavaksi Chrysler Slant 6-moottorien ja pienien V8-moottorien yhteyteen. Etupakassa on kolme kytkinlevyä ja takana kaksi. Ensimmäinen V8-sovellus oli vuoden 1964 273. Ajoneuvosovellukset olivat henkilöautoja tai standard-duty hyötyajoneuvoja. Momentinmuuntimen halkaisija on 10,75" (27,3 cm). Vaihteistosta on myös pienempikokoinen versio, 10 tuuman (25 cm) momentinmuuntimella. Tätä versiota käytettiin Mitsubishin valmistamien Galantin ja Lancerin Yhdysvaltain vientiversioiden, Dodge Coltin ja Plymouth Champin vaihteistona.
Välityssuhteet n. -1981:
| 1 | 2 | 3 | R |
| --- | --- | --- | --- |
| 2.45 | 1.45 | 1.00 | 2.22 |
Välityssuhteet n. 1981-:
| 1 | 2 | 3 | R |
| --- | --- | --- | --- |
| 2.74 | 1.54 | 1.00 | 2.22 |
A904 on asennettu seuraavien moottorien yhteyteen:
1960-1976 170, 198, 225 Slant Six
1964-1969 273 LA-V8
1967-1978 318 LA-V8
1975-1978 360 LA-V8 2-kurkkuisella kaasuttimella
1972-n.1978 AMC R6 "Torque-Command 6"
1994-1995 Jeep Wrangler YJ 4-sylinterisellä moottorilla.
Takavetoisten mallien vaihteistot > A998

A998, myöhemmin 31RH, on medium-duty luokan vaihteisto, joka on jatkojalostettu A904:sta. Se on suunniteltu keskitehoisten V8-moottorien ja 3,9 (239) V6-moottorien yhteydessä käytettäväksi.
A998:n etummaisessa pakassa on neljä tai viisi kytkinlevyä, taemmassa kolme. Vaihteisto on vahvistettu versio A904:sta ja tarkoitettiin aluksi 318 V8:n kaksikurkkuisella kaasuttimella varustettujen moottoreiden jatkeeksi. Ensiesiintymisensä vaihteisto suoritti vuoden 1975 Dodge Coronetin poliisi- ja julkishallinnon käyttöön tarkoitetussa versiossa, jonka moottorina oli 360 V8 kaksikurkkuisella kaasuttimella. Kaikkien vuosina 1981-1988 valmistettujen A998-vaihteistojen kytkin on viisilevyinen. A998-vaihteistossa ei ole takaservolla leveämpää pantaa kuten A999-vaihteistossa.
Välityssuhteet n. -1981:
| 1 | 2 | 3 | R |
| --- | --- | --- | --- |
| 2.45 | 1.45 | 1.00 | 2.22 |
Välityssuhteet n.1981-:
| 1 | 2 | 3 | R |
| --- | --- | --- | --- |
| 2.74 | 1.54 | 1.00 | 2.22 |
Takavetoisten mallien vaihteistot > A999

A999, myöhemmin 32RH oli raskaampi versio A998:sta ja tarkoitettu keskitehoisten V8-moottorien ja  3,9 (239) V6-moottorien yhteydessä käytettäväksi. A999 tuli markkinoille vuonna 1974 ja se oli tarkoitettu raskaaksi pikkuvaihteistoksi 360 V8-moottorien yhteyteen. Vaihteisto oli yleisesti käytössä B- ja C-koristen mallien 360-moottorilla varustetussa versioissa. Etupakassa on viisi levyä ja takapakassa kolme. Takaservon panta on muihin 900-sarjan vaihteistoihin verraten tuplasti leveämpi, ns. "double wrap". Vuonna 1984 A999 korvasi A727:n, nelikurkkuisella kaasuttimella varustettujen 318 V8 poliisi-versioiden vaihteistona.
Välityssuhteet n. -1981:
| 1 | 2 | 3 | R |
| --- | --- | --- | --- |
| 2.45 | 1.45 | 1.00 | 2.22 |
Välityssuhteet n.1981-:
| 1 | 2 | 3 | R |
| --- | --- | --- | --- |
| 2.74 | 1.54 | 1.00 | 2.22 |
A999 on lsäksi asennettu seuraaviin ajoneuvoihin:
1987-1995 Jeep Wrangler YJ kuusisylinterisellä moottorilla.
Jeep Wagoneer / Grand Wagoneer 258 (4,2) R6-moottorilla
Takavetoisten mallien vaihteistot > 30RH

Uudelleen nimetty light-duty A904.
1997-2002 Jeep Wrangler TJ nelisylinterisellä moottorilla.
Takavetoisten mallien vaihteistot > 31RH

Uudelleen nimetty medium-duty A998.
Takavetoisten mallien vaihteistot > 32RH

Uudelleen nimetty, raskaampi medium-duty A999.
1997-2002 Jeep Wrangler TJ kuusisylinterisellä moottorilla.
Takavetoisten mallien vaihteistot > 40RH

Uudelleen nimetty light-duty A500.  Jatkojalostettu A904, ylivaihdeyksiköllä ja hydromekaanisella ohjauksella.
Takavetoisten mallien vaihteistot > 42RH

Uudelleen nimetty medium-duty A500. Jatkojalostettu A998, ylivaihdeyksiköllä ja hydromekaanisella ohjauksella.
Takavetoisten mallien vaihteistot > 42RE

Uudelleen nimetty medium-duty A500. Jatkojalostettu A998, ylivaihdeyksiköllä ja sähköisellä ohjauksella.
Takavetoisten mallien vaihteistot > 44RE

Uudelleen nimetty heavy-duty A500. Jatkojalostettu A999, ylivaihdeyksiköllä ja sähköisellä ohjauksella.
1996-1998 Jeep Grand Cherokee ZJ 5,2 V8
1998-2000 Dodge Durango 5,2 V8 4WD 98-99 ja 2WD 99-00
Takavetoisten mallien vaihteistot > 46RH

Uudelleen nimetty A518. Jatkojalostettu A727, ylivaihdeyksiköllä ja hydromekaanisella ohjauksella.
1994-1995 Dodge Ram 2500 / 3500 V8
1993-1995 (Jeep Grand Cherokee ZJ) 5,2 V8
1995 Dodge Dakota 5,2 Magnum V8
1995 Dodge Ram Van 2500 5,2 Magnum V8
Takavetoisten mallien vaihteistot > 46RE

Uudelleen nimetty A518. Jatkojalostettu A727, ylivaihdeyksiköllä ja sähköisellä ohjauksella.
1996 Dodge Dakota V8
1996-2002 Dodge Ram 1500 / 2500 / 3500 V8
1998-2003 Dodge Durango 5,9 V8 4WD ja 2WD
1998 Jeep Grand Cherokee ZJ 5,9 V8
1998–2003 Dodge Dakota  5,9 R/T
Takavetoisten mallien vaihteistot > 47RH

Uudelleen nimetty A618. Jatkojalostettu A727, ylivaihdeyksiköllä ja hydromekaanisella ohjauksella.
1994-1995 Dodge Ram 2500 / 3500, Cummins Turbo-Diesel ja 8,0 V10
Takavetoisten mallien vaihteistot > 47RE

Uudelleen nimetty A618. Jatkojalostettu A727, ylivaihdeyksiköllä ja sähköisellä ohjauksella.
1996-2002 Dodge Ram 2500 / 3500, Cummins Turbo-Diesel ja 8,0 V10
Saattaa olla asennettu myös alkuvuoden 2003 malleihin.
Takavetoisten mallien vaihteistot > 48RE

48RE on sähköisesti ohjattu heavy-duty-vaihteisto ylivaihdeyksiköllä. Vahvistettu versio 47RE-vaihteistosta.
Välityssuhteet:
| 1 | 2 | 3 | 4 | R |
| --- | --- | --- | --- | --- |
| 2.45 | 1.45 | 1.00 | 0.69 | 2.21 |
2003-2004 Dodge Ram 2500 / 3500, Cummins ISB Diesel
2003-2004 Dodge Ram 2500 / 3500, Cummins HO ISB Diesel
2004-2007 Dodge Ram 2500 / 3500, 600/610 Cummins Diesel
2004-2006 Dodge Ram SRT-10
Etuvetoisten mallien vaihteistot

A404, A413, A470 ja A670 ovat Torqueflite A904-vaihteistosta kehitettyjä muunnoksia etuvetoisiin autoihin.
Chrysler Corporation kehitti kolmeportaisen TorqueFlite A404:n 1970-luvun etuvetoisten Dodge Omni- ja Plymouth Horizon-malliensa vaihteistoksi. Tästä vaihteistosta kehitettiin edelleen vahvemmat versiot A413 ja A670, 1980-luvun Chryslerin K-car-malleihin ja minivaneihin (tila-autot ja niiden umpikylkiset versiot). Sähköisesti ohjatut, neliportaiset Ultradrive-vaihteistot esiteltiin vuonna 1989 mutta kolmeportainen TorqueFlite kulki näiden kanssa rinnan yli kymmenen vuoden ajan.
Etuvetoisten mallien vaihteistot > A404

Light-duty A404-vaihteistoa käytettiin pienimpien Chryslerin käyttämien nelisylinteristen rivimoottorien, yleisimmin Volkswagenin 1,7-litraisen, moottorin kanssa.
Etuvetoisten mallien vaihteistot > A413 tai 31TH

A404-vaihteistosta kehitettiin vahvempi A413 (myöhemmin 31TH), joka esiteltiin vuonna 1981. Tätä vaihteistoa käytettiin Chryslerin K-koristen autojen 2,2 ja 2,5-litraisten moottorien kanssa. Vaihteisto oli saatavana lukkoturbiinilla tai ilman. Tämä vaihteisto löytyy myös vuosien 1995 - 2001 Chrysler Neonista.
Etuvetoisten mallien vaihteistot > A415

A415 kehitettiin 1,6-litraista Simca Type 315-moottoria varten, mutta se ei päässyt tuotantoon asti.
Etuvetoisten mallien vaihteistot > A470

A470-vaihteistoa käytettiin 2,6-litraisella Mitsubishi Astron-moottorilla varustetuissa K-careissa vuosina 1981 – 1985 ja minivaneissa vuodesta 1984 vuoteen 1988.
Etuvetoisten mallien vaihteistot > A670

A670 oli TorqueFlite-vaihteistojen etuvetosovellusten vahvin versio. Sitä käytettiin 3-litraisella Mitsubishi V6-moottorilla varustetuissa Chryslerin henkilöautoissa ja minivaneissa vuosina 1987 - 2000.
Välityssuhteet:
| 1 | 2 | 3 | R | Veto- pyörästö |
| --- | --- | --- | --- | --- |
| 2.69 | 1.55 | 1.00 | 2.10 | 3.02 |
Aiheesta muualla

TorqueFlite-aiheisia videoita
Tykismi

Tykismi (kreik. τύχη) on filosofinen teesi, jonka mukaan sattuma vaikuttaa maailmankaikkeuden toimintaan. Sen esitti Charles S. Peirce 1800-luvun lopulla.
Tykismin mukaan mahdolliset tapahtumat eivät viime kädessä määräydy luonnonlakien ja alkutilanteiden vaan sattuman mukaan. Tykismi ei kuitenkaan kiistä luonnonlakien olemassaoloa vaan toteaa maailmankaikkeuden välttyvän kaaokselta niiden avulla. Tykismin vastakohta on nesessitarismi eli ”välttämättömyysoppi”.
Varpu Tikanoja

Varpu Maria Tikanoja (7. lokakuuta 1928 Vaasa – 9. huhtikuuta 1983 Beek, Alankomaat) oli Suomessa, Italiassa ja Alankomaissa vaikuttanut taiteilija. Hän edusti taiteessaan futurismia ja metafysiikkaa.
Tikanojan vanhemmat olivat Frithjof ja Ruusa Tikanoja (o.s. Myntti). Varpu Tikanoja kasvoi lapsuudenkodissaan Vaasassa (nykyinen Tikanojan taidekoti) sisarustensa kanssa vuoteen 1946 asti, kunnes hän aloitti taidehistorian opinnot Helsingin yliopistossa käyden samalla piirustustunneilla. Hän valmistui vuonna 1952 kuvaamataidon opettajaksi Ateneumista. Näiden opintojen jälkeen hän siirtyi opiskelemaan Italiaan Perugian yliopistoon ja Pisan yliopistoon vuosiksi 1952–1953.
Vuonna 1954 Tikanoja kirjoitti tutkielmaa taiteilija Carlo Carrásta ja alkoi opiskelemaan maalausta Accademia di Belle Arte di Brerassa. Siellä hän tutustui hollantilaiseen Arthur Spronkeniin, jonka kanssa hän myöhemmin avioitui Vaasassa vuonna 1955. He muuttivat asumaan Beekin kylään Limburgiin Alankomaihin ja saivat siellä viisi lasta: Tarun, Caiuksen, Siirin, Arjan ja Koren.
Ennen vuotta 1975 Tikanojan maalaaminen oli epäsäännöllistä ja vähäistä todennäköisesti lapsien vuoksi. Vuodesta 1975 lähtien taas hän maalasi intensiivisesti ja piti monia näyttelyitä Hollannissa.
Varpu Tikanoja kuoli 9. huhtikuuta vuonna 1983 Beekissä Alankomaissa. Hänen töitään on nähty hänen kuolemansa jälkeen vuosina 1984 ja 1987 muistonäyttelyissä Maastrichtissa, Alankomaissa sekä Vaasassa Tikanojan taidekodissa. Tikanojan taidekodin Kotona-näyttely vuonna 2021 esittelee myös hänen teoksiaan perheen 70-vuotisjuhlanäyttelyssä.
Veteraanipuisto

Veteraanipuisto
Veteraanipuisto on puisto Imatralla Vuoksen kulkureitin varrella. Puiston on suunnitellut vuonna 1987 arkkitehti Kari Pärssinen Suomen itsenäisyyden 70-vuotisjuhlan kunniaksi. Puistoon on istutettu 529 rauduskoivua kullekin imatralaiselle sotaveteraanille. Puistoon siirrettiin 13 Salpalinjan panssariestekiveä, joista yhteen kiinnitettiin puiston avaamisesta kertova muistolaatta
Valomestari

| Valomestari |
| --- | --- |
 Valomestari (kuvitus Keith Pollard)
Kustantamo:  Marvel
Ensiesiintyminen:  Spectacular Spider-Man #3
Henkilötiedot
Oikea nimi:  tohtori Edward Lansky
Status:  Aktiivinen
Edelliset ryhmäsidokset:  Kraven Saalistaja, Tarantula
Voimat:  Erikoisvalmisteinen puku, jonka avulla voi kontrolloida fotoneja
Valomestari, oikealta nimeltään Edward Lansky on Marvel-kustantamon luoma superroisto, jonka ensiesiintyminen tapahtui amerikkalaisessa Spectacular Spider-Man-lehden numerossa 3. Valomestari on pääasiallisesti Hämähäkkimiehen vihollinen.
Suomessa hahmo esiintyi ensimmäistä kertaa Hämähäkkimies-lehden numerossa 7 (1982) tarinassa Häikäistynyt Hämähäkki.
Historia

Edward Lansky oli Empire State-yliopiston vararehtori New Yorkissa. Kaupungin päättäjät aikoivat leikata yliopiston määrärahoja, jotka olisivat vahingoittaneet pahasti yliopiston toimintaa. Välttääkseen tämän Lansky kehitteli uudenlaisen rikollisen - puvun, jolla aikoisi kiristää kaupunkia lopettamaan suunnitelmansa. Lansky sai fotoneja kontrolloivan pukunsa valmiiksi ja liittoutui pahamaineisten Tarantulan ja Kraven Saalistajan kanssa. Lanskyn suunnitelma oli kidnapata kolme tärkeää päättäjää kaupunginvaltuustosta.
Hämähäkkimies sai asiasta kuitenkin vihiä ja tuhosi tämän puvun sähkövirralla. Sähkö kuitenkin reagoi odottamattomasti ja muutti Lanskun puhtaasta fotonienergiasta koostuvaksi olennoksi, Valomestariksi.
Muutamien viikkojen jälkeen Lanskyn energia alkoi haihtua ilmaan. Lopulta hän tajusi tarvitsevansa jatkuvaa valoa itsensä koossa pitämiseen. Valomestari vannoi kostoa Hämähäkkimiehelle ja houkutteli vastustajansa neonvaloilla hylättyyn varastoon. Valomestari taisteli Hämähäkkimiehen kanssa pitkään ja lopulta latasi New Yorkin voimalat ylilataukseen aiheuttaen näin massiivisen sähkökatkoksen. Manhattanin pimentyessä katosi myös Valomestari.
Tämä ei kuitenkaan kuollut, vaan joutui nk. valoulottuvuuteen. Lopulta hän huomasi kykenevänsä pakenemaan ulottuvuudesta mikäli latasi tarpeeksi energiaansa. Valoa kontrolloiva mutantti Dazzler auttoi Valomestaria pakenemaan valoulottuvuudesta, mutta jälleen Hämähäkkimies saattoi hänet takaisin vankilaansa.
Jälleen Valomestari pakeni Kvasaarin kvanttirannekkeiden avulla. Koska Valomestarilla oli erikoinen linkki kvanttirannekkeisiin, hän kykeni täysin hallitsemaan Kvasaaria. Kvasaariin linkin avittamana Valomestari rakensi pian laitteen, jolla toivoi kumoamansa muutoksensa eläväksi valo-olennoksi. Vaikka mielenhallinnasta vapautunut Kvasaari ja Hämähäkkimies yrittivätkin pysäyttää Valomestarin, hän ehti käyttää laitettaan ja muuttui takaisin ihmiseksi ilman supervoimia.
Nykyään Lansky istuu vankilatuomiotaan - tosin hänellä on jo uusia suunnitelmia ja parannuksia pukunsa varalle.
Voimat ja varusteet

Lansky on älykäs mies. Hän kykeni rakentamaan fotoneja hallitsevan pukunsa miltei käden käänteessä. Lanskylla itsellään ei ole minkäänkaltaisia supervoimia (pois lukien aika, jolloin hän koostui puhtaasta valosta), vaan kaikki hänen voimansa tulevat puvusta. Puvun avulla Lansky kykenee lentämään ja absorboimaan valtavia määriä valoa tai sähköenergiaa. Tällä energialla Lansky kykenee kehittämään suojaavia kenttiä ympärilleen, luoda kiinteästä valosta koostuvia esineitä, sokaista vastustajiaan valoiskuilla etc.
Voimat ja varusteet > Rajoitukset

Mikäli Lansky käyttää pukuaan valottomassa paikassa, hänen voimansa vähenevät asteittain kunnes hänestä lopulta tulisi jälleen elävästä valosta koostuva olento, jolla olisi puvun kaikki ominaisuudet.
Toni-Marie Iommi

Toni-Marie Iommi (s. 17. helmikuuta 1983 Birmingham, Britannia) on englantilainen laulaja. Hän on opiskellut taidekoulussa Stratford-upon-Avonissa. Hän julkaisi debyyttialbuminsa helmikuussa 2014.
Toni-Marie Iommi on englantilaisen Black Sabbath -yhtyeen Tony Iommin tytär.
Iommi on asunut vuodesta 2007 lähtien Suomessa, jonne hän muutti silloisen poikaystävänsä, HIM-yhtyeen kitaristi Mikko Lindströmin perässä. Pari erosi seitsemän vuoden seurustelun jälkeen. Vuodesta 2013 Iommi on seurustellut jääkiekkoilija Semir Ben-Amorin kanssa.
Video Pieces

| Video Pieces Iron Maiden |
| --- | --- | --- |

Julkaisun tiedot
 Julkaistu: 23. heinäkuuta 1983
 Formaatti: VHS Betamax Laserdisc VHD (vain Japanissa)
 Tyylilaji: heavy metal
Iron Maidenin muut julkaisut
| Live at the Rainbow 1981 | Video Pieces 1983 | Behind the Iron Curtain 1984 |
Video Pieces on Iron Maidenin toinen videojulkaisu, joka julkaistiin vuonna 1983 VHS:nä, Betamaxina, LaserDiscinä ja Japanissa ainoastaan VHD:nä. Julkaisu sisältää neljä Iron Maidenin videota. Julkaisun kansi ei sisältänyt yhtyeen maskotin Eddien kuvaa.
Kappaleet

"Run to the Hills"
"The Number of the Beast"
"Flight of Icarus"
"The Trooper"
Soittajat

Bruce Dickinson - laulu
Dave Murray - kitara
Adrian Smith - kitara
Steve Harris - basso
Clive Burr - rummut kappaleissa "The Number of the Beast" ja "Run to the Hills").
Nicko McBrain - rummut kappaleissa "Flight of Icarus" ja "The Trooper").
The Rocky Horror Show

| The Rocky Horror Show |
| --- | --- |

Kirjoittaja:  Richard O'Brien
The Rocky Horror Show on Richard O'Brienin kirjoittama musikaali, jonka maailmanensi-ilta oli Lontoossa 1973. Musikaali kuvaa vastakihlautuneen pariskunnan päätymistä myrskyä paetessaan transvestiitin tiedemiehen taloon. Esityksen ympärille on muodostunut kultti, jossa yleisö osallistuu esitykseen monin eri tavoin. Vuonna 1975 valmistui musikaaliin perustuva elokuva The Rocky Horror Picture Show.
Musikaalin historia

Ensi-ilta oli 63-paikkaisessa teatterissa 19. kesäkuuta 1973, ja esitykset jatkuivat 20. heinäkuuta 1973 asti. Rooleissa olivat muun muassa Tim Curry, Patricia Quinn, Nell Campbell, Julie Covington, Christopher Malcolm ja Richard O'Brien itse.
Ensi-esityksen ohjasi Jim Sharman, joka päätti esittää sen pienessä tilassa Royal Court Theatren yläkerrassa. Sharman ja O'Brien olivat tutustuneet Jesus Christ Superstarin Australian ensituotannon yhteydessä.
Vuonna 1974 musikaalia esitettiin Los Angelesissa Roxy-teatterissa, jossa se oli Lontoon tavoin menestys.
Musikaalia alettiin esittää myös Broadwaylla New Yorkissa Belasco-teatterissa vuonna 1975, jossa se ei enää menestynyt kuten aiemmin, ja näytännöt jäivät hyvin lyhyeksi. Tim Curry uusi roolinsa Tohtori Frank-N-Furterina molemmissa tuotannoissa.
Musikaalia on sittemmin esitetty ympäri maailmaa sekä uudelleen Britanniassa lukuisia kertoja.
Musikaalin esitykset Suomessa

Musikaalia ovat Suomessa esittäneet ainakin vuonna 2002 Åbo Svenska Teater, Seinäjoen kaupunginteatteri (1995 ja 2012) [lähde? ] ja Turun Kaupunginteatteri (2013). Viimeisin tuotanto on tehty 2016 syksyllä ja alkuvuodesta 2017, jolloin musikaalia esitettiin Helsingissä,Turussa sekä Tampereella. Musikaalin ohjasi Sami Saikkonen joka myös esitti itse Tohtori Frank-N-Furteria. Muissa pääosissa nähtiin mm. Roope Salminen ja Ilona Chevakova.
Musikaalin esitykset Suomessa > Seinäjoen kaupunginteatterin esitys

Näytelmän kappaleet ja koko käsikirjoituksen käänsi suomeksi Moog Konttinen, joka kerran myös paikkasi yhtä lyhyttä roolia laulaen "Mitä tapahtui lauantaina" -kappaleen. Esityksen taltioinnin tuotti 1995 CD:ksi levy-yhtiö Poko Records.
| The Rocky Horror Show Seinäjoen kaupunginteatteri |
| --- | --- | --- |

Cover-albumin tiedot
 Julkaistu: 1995
 Tyylilaji: Elokuvamusiikki
 Levy-yhtiö: Poko Rekords
Musikaalin esitykset Suomessa > Seinäjoen kaupunginteatterin esitys > Kappaleiden suomenkieliset nimet

Sävellykset: Richard O'Brien. Suomenkieliset sanoitukset: Moog Konttinen.
Myöhäisnäytös (Science Fiction) (- Science Fiction (Double Feature) -)
Näet, Janet (sua rakastan) (- Dammit Janet -)
Frankensteinin ikkunassa (- Over At The Frankenstein Place -)
Transvestiitti (- Sweet Transvestite -)
Aikahyppy (- The Time Warp -)
Damokleen miekka (- The Sword Of Damocles -)
Kuin uusi mies! (- Charles Atlas Song -)
Mitä tapahtui lauantaina (Kuuma gimma - Baby Doll) (- What Ever Happened To Saturday Night (Hot Patootie - Bless My Soul) -)
Kuin uusi mies (uusintana) (- Charles Atlas Song (Reprise) -)
Ko-ko ko-ko koske mua (- Touch-a, Touch-a, Touch Me -)
Toisinaan (- Once In A While -)
Eddien teddy (- Eddie's Teddy -)
Palanet, tai et, Janet! (- Planet Schmanet Janet -)
Ruususen maailma (- Rose Tint My World -)
Palaan kotiin (- I'm Going Home -)
Supersankarit (- Super Heroes -)
Science Fiction (uusinta) (- Science Fiction (Reprise) -)
Musikaalin esitykset Suomessa > Seinäjoen kaupunginteatterin esitys > Rooleissa Seinäjoen kaupunginteatterin tuotannossa

Usherette/Magenta: Minna Kangas
Janet Weiss: Minna Hirvijärvi
Brad Majors: Marko Honkanen
Kertoja: Kalevi Haapoja
Riff-Raff: Antti Niskanen
Columbia: Mari-Mimmi Alanärä
Frank-n-Furter: Mika Honkanen
Rocky Horror: Tommi Mustakorpi
Eddie: J. Jyrä
Tohtori Everett Scott: Risto-Pekka Tokoi
Musikaalin esitykset Suomessa > Seinäjoen kaupunginteatterin esitys > Orkesteri Seinäjoen kaupunginteatterin tuotannossa

Mika Lilja (rummut)
Juhani Nisula (kitara)
Jarkko Salo (koskettimet)
Mika Mäki-Mantila (basso)
Petri Kivimäki (saksofoni)
Timo Ristilä (koskettimet)
Thrown Together

| Thrown Together TT Quick |
| --- | --- | --- |

Livealbumin tiedot
 Julkaistu: 1992
 Tyylilaji: heavy metal
 Kesto: 30.49
 Levy-yhtiö: Halcyon Records
TT Quick muut julkaisut
| Sloppy Seconds 1989 | Thrown Together 1992 | Ink 2000 |
Thrown Together on yhdysvaltalaisen heavy metal -yhtyeen TT Quickin konserttitaltiointi, joka julkaistiin vuonna 1992. Konsertti nauhoitettiin 31. lokakuuta vuonna 1990 New Jerseyssä, Yhdysvalloissa.
Kappaleet

Intro/Kickin' Ass & Talkin' Names (3:45)
Metal Man (4:32)
Eye of the Storm (4:16)
Asleep at the Wheel (3:34)
Deliver Me (6:15)
Front Burner (3:35)
Isolation Booth (3:45)
Child of Sin (7:31)
Beat the Band (4:28)
Metal of Honor (4:31)
Go for the Throat (6:01)
Kokoonpano

Mark Tornillo  (laulaja)
Dave Dipietro (kitara)
Walt Fortune (bassokitara)
Erik Ferro (rummut)
Aiheesta muualla

Thrown Together Discogsissa. (englanniksi)
Albumi Thrown Together Encyclopaedia Metallum -sivustolla (englanniksi)
Tuomas Vartiainen

| Tuomas Vartiainen> Henkilötiedot |
| --- | --- |
Syntynyt: 8. toukokuuta 1996 (ikä 28) Oulu, Suomi
Kansalaisuus:   Suomi
Jääkiekkoilija
Lempinimi:  Vartsa
Pelipaikka:  oikea laitahyökkääjä
Maila:  oikea
Pituus:  179 cm
Paino:  80 kg
Pelaajaura
Pääsarjaura:  2016–
Aik. seurat:  Hokki (Mestis) Kärpät (SML) Hermes (Mestis) Jukurit (SML) IPK (Mestis) KalPa (SML) Esbjerg Energy (Tanska) Rapaces de Gap (Ranska)
Tuomas Vartiainen (s. 8. toukokuuta 1996 Oulu) on suomalainen jääkiekkoilija. Hän on pelipaikaltaan oikea laitahyökkääjä. Vartiainen laukoo oikealta.
Työntöpiirtopuikko

Stanley- ja Veritas- työntöpiirtopuikot.
Työntöpiirtopuikko eli viirutin on muun muassa puuseppien käyttämä mitta.
Aiheesta muualla

Kuvia tai muita tiedostoja aiheesta Työntöpiirtopuikko Wikimedia Commonsissa
Veteraani

Wikisanakirjassa on tähän liittyvä sananselitys: .
Veteraani (latinan sanasta -vetus, vanha) on henkilö, joilla on pitkä kokemus tietyltä alalta. Sanaa käytetään monissa yhteyksissä.
Sotaveteraani
Veteraaniurheilu
Toni Anttila

Toni Anttila on suomalainen jalkapallovalmentaja, joka kuuluu Kansallisessa liigassa pelaavan Helsingin Palloseuran naisten edustusjoukkueen valmennusryhmään. Kaudet 2019–2021 hän toimi joukkueen päävalmentajana ensin Naisten Ykkösessä ja myöhemmin Kansallisessa liigassa, ja hän on valmentanut myös seuran miesten edustusjoukkuetta Kolmosessa. Hän on valmentanut myös useita HPS:n juniorijoukkueita.
Anttila aloitti jalkapallon pelaamisen noin 6–7-vuotiaana HJK:ssa, josta hän siirtyi KäPaan. Valmentamisen hän aloitti noin 16-vuotiaana. Lokakuussa 2019 Anttila aloitti kokopäiväisen työn HPS:n valmentajana.
Valto Sara

Valto Sara (kesk.) ja Viljo Kajava (vas.) kesällä 1957 Heinolassa Kajavan kesämökillä.
Valto Sara (vuoteen 1947 Waldemar Sandberg; 24. maaliskuuta 1907 Sippola – 18. kesäkuuta 1967 Heinola) oli suomalainen maanviljelijä ja runoilija. Hän asui Käkisalmessa ja myöhemmin Päijät-Hämeessä.
Sara oli maanviljelijän työn ohella toimittajana Käkisalmelainen-kotiseutulehdessä vuosina 1952–1967 ja pakinoitsijana Etelä-Saimaa-lehdessä.
Teoksia

Karjalaisii juttuloi, lausuntarunoja.  Karisto 1928
Lähellä maata, lausuntarunoja.   Karisto 1932
Laulu Kannakselle, runoja.   WSOY 1941
Kipin kapin, runotarina Nallen ja Millen evakkomatkasta.   Karisto 1956
Hilpatapaa!, runoja.   Karisto 1964